# Cabrera de Mar

### De Viquipèdia

Cabrera de Mar

(En detall)

Localització
el Maresme
Dades municipals
Gentilici | Cabrerenc, cabrerenca
Població (2006) | 4.174 hab.
Superfície | 8,98 km²
Densitat (2004) | 444,43 hab/km²
Altitud | 104 m
Coordenades | 41°31'39"N, 2°23'44"E
Entitats de població | 3

Cabrera de Mar és un municipi de la comarca del Maresme.

## [edita] Geografia

El municipi de Cabrera de Mar es troba ubicat en el litoral de la comarca del Maresme, entre les localitats de Vilassar de Mar i Mataró, tot i que el seu nucli urbà principal es troba a uns 2,5 km del mar, en una petita vall entre els turons de Burriac (on es troba el castell del mateix nom) i de Montcabrer. A part dels dos municipis citats anteriorment, Cabrera de Mar també limita amb Cabrils i Argentona.

La població està bastant dispersa en diversos nuclis, d'orígens molt diferents. A l'interior es troba el casc antic o centre urbà del municipi i els nuclis d'Agell (també conegut com Santa Elena d'Agell), Sant Joan de Munt i Mas Terrillo. En el litoral es troben els nuclis del Pla de l'Avellà (en el límit amb Vilassar), Costamar i Bonamar.

L'àrea més propera al mar (fins a aproximadament uns 2 km de la costa) presenta un perfil pla. La línia de costa està formada per una platja de sorra, conyinuació de la platja de Vilassar. Per contra, l'àrea interior presenta un relleu molt accidentat, degut a la presència de la Serra de Sant Mateu, part de la Serralada Litoral.

Un aspecte característic de tota la comarca del Maresme i, per tant, també de Cabrera de Mar és la presència de nombroses rieres (o rambles), degut a la proximitat de Serralada Litoral respecte el mar. Aquests torrents, generalment de poca longitud, romanen secs la major part de l'any però presenten perilloses crescudes quan es produeixen pluges intenses. Les rieres més importants del municipi són (de sud a nord) la de Cabrera, la d'Agell i la d'Argentona (aquesta última separa els termes municipals de Cabrera de Mar i Mataró).

## [edita] Economia

L'economia del municipi es fonamenta l'agricultura de flors i plantes ornamentals, la industria, a la zona que limita amb Mataró, i els serveis turístics.

## [edita] Llocs d'interés

- Restes de l'antic Castell de Sant Vicenç de Burriac.
- Museu parroquial, amb importants col·leccions arqueològiques.

La festa local es celebra el 22 de gener.

Ermita de Santa Helena d'Agell, al municipi de Cabrera de Mar

## [edita] Política

### [edita] Govern municipal

Els resultats electorals del 27 de maig de 2007 van significar la pèrdua de majoria absoluta de ERC (partit de govern durant la legislatura 2003-2007) i van obrir les portes a un pacte entre GxC (Gent per Cabrera) i CiU (segona i tercera llistes més votades, respectivament). L'acord, signat l'1 de juny de 2007, inclou compartir l'alcaldia del municipi. Així doncs, Jaume Borràs (CiU) , serà batlle fins el 2009, i el cap de llista de GxC, Joan Vilà, ho serà des d'aleshores i fins el 2011. El fins aleshores alcalde, el republicà Carles Rocabert, passarà a l'oposició.

### [edita] Resultats electorals

Cabrera de Mar (Maresme) - 11 regidors (majoria absoluta: 6)
Candidatures | % Vot 2007 | Reg. 2007 | % Vot 2003 | Reg. 2003
--- | --- | --- | --- | ---
| Esquerra Republicana de Catalunya (ERC-AM) | 31.0 | 4 | 45.4 | 6
| Gent per Cabrera (GxC) | 24.4 | 3 | - | -
| Convergència i Unió (CiU) | 24.0 | 3 | 28.5 | 3
| Partit dels Socialistes de Catalunya-Pacte Municipal (PSC-PM) | 6.3 | 1 | 6.8 | -
| Partit Popular de Catalunya (PPC) | 4.6 | - | 16.8 | 2
| Unió Municipal de Cabrera de Mar (UMDC) | 4.6 | - | - | -
| Ciutadans - Partit de la Ciutadania (C's) | 3.1 | - | - | -
| en blanc | 2.1 | - | ND | -

## [edita] Enllaços externs

- Pàgina web de l'Ajuntament
- Informació de la Generalitat de Catalunya
- Patrimoni històric i artístic de Cabrera de Mar
- Informació de l'Institut d'Estadística de Catalunya
- Municipi adherit a la campanya Un país, una bandera

| Aquest article sobre el Maresme és un esborrany i possiblement li calgui una expansió substancial o una bona reestructuració del seu contingut. Per això, podeu ajudar la Viquipèdia expandint-lo i millorant la seva qualitat traduint d'altres viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../c/a/b/Cabrera_de_Mar_a5a2.html"

Categories: Viquipèdia:Esborranys del Maresme | Municipis del Maresme

##### Views

- Article
- Discussió
- Revisió actual

##### Cerca

##### En altres llengües

- English
- Español
- Euskara
- Italiano
- Lumbaart
- Português